Simplify 4 Vind vreugde in jou werk. Prediker 5:18-19

**Gesprek onderwerp**: Geniet jy jou werk of nie? Motiveer jou antwoord

Die **gemiddelde mens spandeer ongeveer 1/3** van sy lewe by die werk.

Baie van ons werk selfs meer.
Nie net die 8 ure per dag wat van jou verwag word nie
maar jy het ‘n 2de werk of jou inkomste aan te vul.

Jou **werk dra grootliks by tot jou gemoedstoestand**
 asook die vervulling wat jy as persoon ervaar.

Daarom as jy wil “simplify” is jou “werk” een van die dinge
waarna jy moet kyk.

Kyk **wat leer die Here in Prediker 5:18-19**

*Ek het ook iets gesien wat goed is: dit is aangenaam om te eet en te drink en die lewe te geniet onder al die geswoeg op hierdie wêreld. Dit kom ‘n mens toe vir die hele leeftyd wat God hom skenk.*

*God gee aan ‘n mens rykdom en besittings en laat hom dit geniet. God laat die mens sy deel ontvang en sy werk met vreugde doen. Dit is ‘n gawe van God*.

U ken almal **mense wie se werk vir hulle een groot beproewing is**…
Jy weet dit omdat hulle telkens wanneer jy met hulle te doen het,
vir jou in besonderhede vertel hoe hulle hul werk pes.
Ek meen, dit staan op hul gesigte geskryf…

Daarteenoor **ken u ook mense – wat hul werk geniet**.
So geniet, dat jy kan sien dit maak hul opgewonde,
dit gee hul energie en hulle doen dit met oorgawe.

Alle werk lekker en slegte dele het.
Elke beroep het sy uitdagings…

**Hoe sien jy jou werk?**

Hoe bevredigend is jou werk vir jou?

**Werk is ‘n voorreg**

Wie werk vertoon die beeld van God

God werk en daarom moet jy as mens ook werk.

Die **swaarkry van werk** het eers met die sondeval gekom.

Om jou werk te geniet – is ‘n gawe van God.
Maar daar is baie meer daarin.

**Werksbevrediging het ‘n bonus** nl.

Dit bring vreugde en vereenvoudig jou lewe.

Dit is die gawe
Dit is die geskenk wat God aan jou gee…

**Hoe gebeur dit?**

**1 Energievlakke**

Wie sy werk met vreugde doen en dit geniet
ervaar die vreemde verskynsel dat
dit hom energie gee.

Indien jou werk vir jou ‘n opgaaf is,
iets waarvan jy glad nie hou nie,
sal jy agterkom dit maak jou doodmoeg.
en dit tap al jou energie.

Wie gedaan is na ‘n dag se werk en weet:
 môre gaan dit dieselfde uitmergelende opgaaf wees
kry geen energie uit sy werk
is in ‘n afwaartse spiraal.

Daarteenoor as jy jou werk geniet het,
is jy moeg na ‘n dag se werk maar jy het energie
vir jou gesin, vriende, ander take wat jy moet verrig.

**2 Vrede**

Wanneer jou werk vir jou voordurende konflik en frustrasie inhou,
agv swakbesluite, oneffektiwiteit, ,
word dit ‘n toksiese omgewing wat jou innerlike vrede en vreugde steel.

Die probleem daarvan is, dat dit nie by die werk bly nie.

Dit bly in jou onderbewuste,
maak jou gespanne,
snags rol jy rond daaroor en dit druk ‘n stempel af op jou lewe.

Dit wys in jou lewe.
Jou familie, vriende, selfs troeteldiere en die skepping lei daaronder.

**Later gebruik jy jou energie om die sisteem te beveg**in plaas van om die werk te doen
en jy verloor fokus.

Dit **bring nuwe spanning** want jy kry nie jou werk gedoen nie.

 ↔

Daarteenoor **bring ‘n gesonde werkskultuur**
met duidelik gedefinieerde rolle en verantwoordelikhede
mense wat hul werk effektief en met vreugde kan doen,
effektiwiteit en vrede.

Mense kan asemhaal en met vrede huis toe gaan.

**3 Selfvertroue**

Jou **selfvertroue kry ‘n knou** wanneer jy **geen vreugde uit jou werk put**
vanweë ondankbaarheid, miskenning van jou bydrae,
jaloesie, geen stimulasie en vooruitsig op bevordering.

Jy doen later niks meer as net die nodige…

↔

Wie sy **werk met vreugde doen bou sy selfbeeld**.
Want hy doen dinge waarvoor God hom spesifiek gawes voor gegee het,
en hy raak al vaardiger daarmee.

Jy **sien die positiewe resultate van jou werk,**
en voel jy maak ‘n bydrae
en word vergoed daarvoor.
(Vergoeding hoef nie altyd finansieel te wees nie).

Jy **ervaar trots op jou werk** – want jy is goed daarin.
So blom jy as persoon en jou selfvertroue word gebou.

Dit bring nie net vreugde by die werk nie
maar **dit vereenvoudig jou lewe** en
bring vir jou vrede.

Nou is die vraag:

**Hoe vind jy ‘n werk wat vir jou vreugde bring?**

Daar is 4 maatstawwe waaraan jy die beoogde werk
of jou huidige pos aan kan meet.

**1 Passie**

Een van die wonders van God se skepping is die verskeidenheid passie
wat God in mense ingeskape het.

Die passie om met jou hande te werk, of met jou verstand,
te kook, te sing, te onderrig, te vlieg, te swot, te speel,
met mense te werk of met diere.
Met syfers of met letters,
met feite of met fiksie,
In die natuur of in die kantoor.

Identifiseer die passie wat die Here in jou gelê het
en soek ‘n werk waar jy jou passie so goed as moontlik kan uitleef.

Dit bring jou in ‘n gunstige posissie op jou werk met vreugde te kan doen.

**2 kultuur**

Die werksetiek en kultuur by die werksplek kan jou vreugde steel of
bevorder…

Om dit te bepaal moet jy:

Regte vrae vra (Neem bv. een van die werknemers vir koffie en vind uit watter kultuur by die werksplek heers).

Die waarheid moet seevier… (verduidelik)

Kan jy waarde toevoeg aan die kultuur van die maatskappy?
(‘n Seen wees vir die mense en die maatskappy?

**3. Uitdaging**

Hou jou werk vir jou ‘n uitdaging in?

Wanneer werk ‘n mens op sy jou beste?

Wanneer die uitdaging groot of klein of daar geen uitdaging is nie.

**3.1 Werk met geen of bittermin uitdaging** – verveel mense gou.
Hulle word ongemotiveerd, negatief en later depressief.

**3.2 Werk met voldoende uitdaging** – maak dat jy op jou beste funksioneer…?

Nee, want

\* Jy het alles wat nodig is om die werk te voltooi
\* Jy het nie spanmaats nodig nie
\* Jy kom nie op jou knieë om die Here se hulp te vra nie.
\* Daar is geen avontuur of groei daarin nie

Jy doen net wat van jou verwag word.

**3.3 Gevaarlike, aanhoudende uitdaging** –

Dit maak dat mense se revolusies in die rooi bly.
Dit is hanteerbaar om jou revolusies vir kort periodes in die rooi te druk
maar geen mens, nie eers ‘n masjien kan dit aaneen volhou nie.

**3.4 Voldoende plus uitdaging**

Wanneer jou uitdaging by die werk voldoende-plus (so ‘n ietsie meer) is,
bring dit vir jou:

* opwinding,
* afhanklikheid van God,
* dit vra ‘n spanbenadering
* leer kurwe
* Groot tevredenheid en vreugde.

Nou is die vraag:

**Wie se werk is dit om te sorg dat jy so ‘n werk**met voldoende uitdaging **kry**?

Dit is jou verantwoordelikheid.

Soek so ‘n werk.
Gaan praat met jou bestuurder of voorman
Kry toestemming om meer te kan doen.

**4 Vergoeding.**

Vergoeding is die geld wat jy ontvang vir dienste gelewer.

**Jesus self leer:**

Die arbeider is geregtig op sy loon (Luk 10:7d)

Rondom vergoeding is daar verskeie vraagstukke:

**1 Geld versus passie**

Moet jy jou deur jou passie laat lei en eerder minder verdien
of moet jy gaan vir die hoogste moontlike inkomste
en jou passie onderdruk?

Dit jou plig as gelowige om vir jou mense te voorsien:

*As iemand nie vir sy eie mense en veral nie vir sy huisgesin sorg nie, het hy die geloof verloën en is hy slegter as ‘n ongelowige* (1 Tim 5:8)(1983 vert).

Vra Paulus hier dat jy jou passie moet ignoreer
en vir jou mense sorg?

Dit wil tog lyk of **hy leer dit is die prioriteit.**

Dus om te se:

Ek doen wat my passie is,
maar ek kan nie vir my mense sorg nie – is onbybels…

Die teenoorgestelde hiervan is om

‘n Werkskeuse bloot op grond van salaris maak
en jou God gegewe passie totaal te ignoreer
en so in jou werk op te gaan dat jy geen vreugde of vrede
 of enigsins ‘n verhouding met God het nie.

Ook dit is nie wys

**Hoe dan?**

Ek dink ‘n mens moet bid om wysheid en jou laat lei
deur die wil van die Here.

1. Kry ‘n werk wat genoeg inkomste verdien maar doen dan vrywillige dienswerk wat jou passie bevredig. Anders gaan jy nooit die vrede en vreugde ervaar as gawe van God.
2. Kry werk wat jou passie bevredig en jou die nodige vreugde en vrede laat geniet en vul jou inkomste adisioneel so aan dat jy vir jou mense kan sorg.

Amen

Bronnelys

Bybelvertalings (Verskeie)
Hendrikson, W. Kommentaar op Lukas
Hybels, B. 2014. Simplify. Ten practices to unclutter your soul